ເປີດຊີວະປະຫວັດຫຍໍ້ຂອງ ສີຈິ້ນຜິງ ປະທານປະເທດ ສປ ຈີນ
ເປີດຊີວະປະຫວັດຫຍໍ້ຂອງ ສີຈິ້ນຜິງ ປະທານປະເທດ ສປ ຈີນ
ສະຫາຍ ສີຈິ້ນຜິງ (Xi Jinping) ເກີດເດືອນມິຖຸນາ ປີ 1953 (64 ປີ), ຊົນເຜົ່າຮັ້ນ, ເມືອງຟູຜິງແຂວງສານຊີ, ເຂົ້າຮ່ວມການປະຕິວັດ ໃນເດືອນມັງກອນ ປີ 1969, ເປັນສະມາຊິກພັກ ກອມມູນິດຈີນ ໃນເດືອນມັງກອນ ປີ 1974. ຈົບການສຶກສາ ລະດັບປະລິນຍາຕີ ຂະແໜງການສຶກສາ ດ້ານທິດສະດີ ແລະ ແນວຄິດການເມືອງ ລັດທິມາກ ຢູ່ ສະຖາບັນວັດທະນະທຳ ແລະ ສັງຄົມ ຂອງມະຫາວິທະຍາໄລ ຊິງຮວາ, ຈົບປະລິນຍາໂທເຊື່ອມຕໍ່, ຈົບປະລິນຍາເອກ ຂະແໜງກົດໝາຍ.
ຕຳແໜ່ງປະຈຸບັນ: ເລຂາທິການໃຫຍ່ ຄະນະກຳມະການ ສູນກາງພັກກອມມູນິດຈີນ, ປະທານຄະນະກຳມະການ ທະຫານສູນກາງພັກ ກອມມູນິດຈີນ, ປະທານປະເທດ ແຫ່ງ ສາທາລະນະລັດ ປະຊາຊົນຈີນ, ປະທານຄະນະກຳມະການ ທະຫານສູນກາງ ຂອງ ສປ ຈີນ.
*ການເຄື່ອນໄຫວສຳຄັນ ຂອງ ສະຫາຍ ສີຈິ້ນຜິງ ໃນໄລຍະຜ່ານມາ ມີຄືດັັ່ງນີ້:
-ແຕ່ປີ 1969-1975, ເປັນເລຂາໜ່ວຍພັກ, ມະຫາຊົນກ້າວໜ້າ ໃນກອງຜະລິດລຽງເຈ່ຍເຮີ, ສະຫະກອນອ່ານອີ້, ເມືອງຢຽນຊວນ ແຂວງສານຊີ;
-ແຕ່ປີ 1975-1979, ຮຽນວິຊາສານປະສົມອິນຊີພື້ນຖານ ຂະແໜງອຸດສະຫະກໍາ ເຄມີສາດ, ມະຫາວິທະຍາໄລ ຊິງຮົວ;
-ແຕ່ປີ 1979-1982, ເປັນເລຂາຂອງ ຫ້ອງວ່າການ ຄະນະລັດຖະບານຈີນ, ຫ້ອງວ່າການ ຄະນະກຳມະທິການ ທະຫານສູນກາງ, (ຖະຫານປະຈຳກອງທັບ);
-ແຕ່ປີ 1982-1983, ເປັນຮອງເລຂາພັກເມືອງໆເຈິ້ງຕິ້ງ, ແຂວງເຫີເປີຍ;
-ແຕ່ປີ 1983-1985, ເປັນເລຂາພັກເມືອງໆເຈິ້ງຕິ້ງ, ແຂວງເຫີເປີຍ; ເປັນຄະນະກໍາມະການການເມືອງ ຜູ້ທີໜຶ່ງ, ທັງເປັນເລຂາ ຄະນະພັກຜູ້ທີໜຶ່ງ ຂອງກອງບັນຊາການ ປະກອບອາວຸດເມືອງເຈິ້ງຕິ້ງ, ແຂວງເຫີເປີຍ;
-ແຕ່ປີ 1985-1988, ເປັນຄະນະປະຈໍາພັກນະຄອນ, ຮອງເຈົ້າຄອງນະຄອນເຊຍເມີນແຂວງຟູຈ້ຽນ;
-ແຕ່ປີ 1988-1990, ເປັນເລຂາຄະນະພັກ ຮາກຖານເຂດນິງເຕີ ແລະ ເປັນເລຂາຄະນະພັກ ຜູ້ທີໜຶ່ງ ຂອງ ຄະນະພັກເຂດນິງເຕີ, ແຂວງຟູຈ້ຽນ;
-ແຕ່ປີ 1990-1993, ເປັນເລຂາພັກ ນະຄອນຟູໂຈ່, ປະທານຄະນະປະຈຳສະພາ ປະຊາຊົນນະຄອນຟູໂຈ່, ທັງເປັນ ເລຂາພັກຜູ້ທີໜຶ່ງ ຂອງອົງຄະນະພັກ ເຂດທະຫານນະຄອນຟູໂຈ່, ແຂວງຟູຈ້ຽນ;
-ແຕ່ປີ 1993-1995, ເປັນຄະນະປະຈໍາພັກ ແຂວງໆຟູຈ້ຽນ, ເລຂາພັກນະຄອນຟູໂຈ່, ປະທານຄະນະປະຈຳສະພາ ປະຊາຊົນນະຄອນຟູໂຈ່, ທັງເປັນ ເລຂາພັກຜູ້ທີໜຶ່ງ ຂອງອົງຄະນະພັກ ເຂດທະຫານນະຄອນຟູໂຈ່, ແຂວງຟູຈ້ຽນ;
-ແຕ່ປີ 1995-1996, ເປັນຮອງເລຂາພັກ ແຂວງໆຟູຈ້ຽນ, ເລຂາພັກນະຄອນຟູໂຈ່, ປະທານຄະນະປະຈຳສະພາ ປະຊາຊົນນະຄອນຟູໂຈ່, ທັງເປັນ ເລຂາພັກຜູ້ທີໜຶ່ງຂອງອົງຄະນະພັກ ເຂດທະຫານນະຄອນຟູໂຈ່, ແຂວງຟູຈ້ຽນ;
-ແຕ່ປີ 1996-1999, ເປັນຮອງເລຂາພັກ ແຂວງໆຟູຈ້ຽນ, ທັງເປັນ ເລຂາພັກຜູ້ທີໜຶ່ງ ຂອງກອງພົນປຶນໃຫຍ່ ກະກຽມສູ້ຮົບແຂວງຟູຈ້ຽນ;
-ແຕ່ປີ 1999-2000, ເປັນຮອງເລຂາພັກ ແຂວງໆຟູຈ້ຽນ, ຮັກສາການເຈົ້າແຂວງໆຟູຈ້ຽນ; ເປັນຮອງປະທານ ຄະນະກໍາມະການ ວຽກງານໂຄສະນາປ້ອງກັນຊາດ ປະຈຳກອງທັບເຂດນານຈິ່ງ, ເປັນປະທານຄະນະກຳມະການ ວຽກງານໂຄສະນາ ປ້ອງກັນຊາດແຂວງຟູຈ້ຽນ, ເປັນເລຂາຄະນະພັກຜູ້ທີໜຶ່ງ ຂອງ ກອງພົນປຶນໃຫຍ່ ກະກຽມສູ້ຮົບແຂວງຟູຈ້ຽນ.
-ແຕ່ປີ 2000-2002, ເປັນຮອງເລຂາພັກແຂວງ, ທັງເປັນເຈົ້າແຂວງແຂວງໆຟູຈ້ຽນ; ເປັນຮອງປະທານຄະນະກໍາມະການ ວຽກງານໂຄສະນາ ປ້ອງກັນຊາດປະຈຳກອງທັບ ເຂດນານຈິ່ງ, ເປັນປະທານ ຄະນະກໍາມະການປ້ອງກັນຊາດ ປະຈໍາແຂວງຟູຈ້ຽນ, ທັງເປັນເລຂາຄະນະພັກ ຜູ້ທີໜຶ່ງ ຂອງກອງພົນປຶນໃຫຍ່ ກະກຽມສູ້ຮົບແຂວງຟູຈ້ຽນ.
-(ໃນໄລຍະແຕ່ປີ 1998-2002, ສຶກສາລະດັບປະລິນຍາຕີ ຂະແໜງການສຶກສາ ດ້ານທິດສະດີ ແລະ ແນວຄິດການເມືອງ ລັດທິມາກ ຢູ່ ສະຖາບັນວັດທະນະທຳ ແລະ ສັງຄົມ ຂອງມະຫາວິທະຍາໄລຊິງຮວາ, ຈົບປະລິນຍາໂທເຊື່ອມຕໍ່, ຈົບປະລິນຍາເອກ ຂະແໜງກົດໝາຍ).
-ແຕ່ປີ 2002-2002, ເປັນຮອງເລຂາພັກ ແຂວງໆເຈີຈ່ຽງ, ຮັກສາການເຈົ້າແຂວງໆເຈີຈ່ຽງ; ເປັນຮອງປະ ທານ ຄະນະກໍາມະການ ວຽກງານໂຄສະນາປ້ອງກັນຊາດ ປະຈໍາເຂດທະຫານນານຈິງ; ເປັນປະທານຄະນະກໍາມະການວຽກງານ ໂຄສະນາປ້ອງກັນຊາດ ປະຈໍາແຂວງເຈີຈ່ຽງ;
-ແຕ່ປີ 2002-2003, ເປັນເລຂາພັກ ແຂວງໆເຈີຈ່ຽງ, ຮັກສາການເຈົ້າແຂວງໆເຈີຈ່ຽງ; ເປັນເລຂາຄະນະພັກຜູ້ທີໜຶ່ງ ຂອງຄະນະພັກ ທະຫານແຂວງເຈີຈ່ຽງ, ເປັນຮອງປະທານ ຄະນະກໍາມະການ ວຽກງານໂຄສະນາປ້ອງກັນຊາດ ປະຈໍາເຂດທະຫານນານຈິ່ງ, ທັງເປັນປະທານ ຄະນະກໍາມະການວຽກງານ ໂຄສະນາປ້ອງກັນຊາດ ແຂວງເຈີຈ່ຽງ;
-ແຕ່ປີ 2003-2007, ເປັນເລຂາພັກ ແຂວງໆເຈີຈ່ຽງ, ປະທານສະພາປະຊາຊົນ ແຂວງເຈີຈ່ຽງ, ເລຂາພັກຜູ້ທີໜຶ່ງ ຂອງຄະນະພັກທະຫານ ປະຈໍາແຂວງເຈີຈ່ຽງ;
-ແຕ່ປີ 2007-2007, ເປັນເລຂາພັກ ນະຄອນຊຽງໄຮ້, ທັງເປັນເລຂາພັກຜູ້ທີໜຶ່ງ ຂອງກອງປ້ອງກັນເຂດ ນະຄອນຊຽງໄຮ້;
-ແຕ່ປີ 2007-2008, ເປັນຄະນະປະຈຳ ກົມການເມືອງສູນກາງພັກ, ເລຂາທິການສູນກາງພັກ ກອມມູນິດຈີນ, ອາທິການບໍດີ ໂຮງຮຽນພັກສູນກາງພັກ ກອມມູນິດຈີນ;
-ແຕ່ປີ 2008-2010, ເປັນຄະນະປະຈຳ ກົມການເມືອງ ສູນກາງພັກ, ເລຂາທິການສູນກາງພັກ, ຮອງປະທານປະເທດ ສປ ຈີນ, ອາທິການບໍດີ ໂຮງຮຽນພັກສູນກາງພັກ ກອມມູນິດຈີນ;
-ແຕ່ປີ 2010-2012, ເປັນຄະນະປະຈຳ ກົມການເມືອງ ສູນກາງພັກ, ເລຂາທິການສູນກາງພັກ, ຮອງປະທານປະເທດ ສປ ຈີນ, ຮອງປະທານ ຄະນະກໍາມະການ ທະຫານສູນກາງພັກ, ຮອງປະທານຄະນະກໍາມະການ ທະຫານສູນກາງແຫ່ງລັດ ສປ ຈີນ ອາທິການບໍດີ ໂຮງຮຽນພັກສູນກາງ ພັກກອມມູນິດຈີນ;
-ແຕ່ປີ 2012-2013, ເປັນເລຂາທິການໃຫຍ່ ຄະນະກໍາມະການສູນກາງ ພັກກອມມູນິດຈີນ, ປະທານຄະນະກໍາມະການ ທະຫານສູນກາງພັກ ກອມມູນິດຈີນ, ຮອງປະທານປະເທດ ແຫ່ງ ສປ ຈີນ, ຮອງປະທານຄະນະ ກຳມະການທະຫານ ສູນກາງພັກແຫ່ງລັດ ສປ ຈີນ;
-ແຕ່ປີ 2013-ປະຈຸບັນ, ເປັນເລຂາທິການໃຫຍ່ ຄະນະກໍາມະການສູນກາງ ພັກກອມມູນິດຈີນ, ປະທານຄະ ນະກໍາມະການ ທະຫານສູນກາງພັກ ກອມມູນິດຈີນ, ປະທານປະເທດ ແຫ່ງ ສປ ຈີນ, ປະທານຄະນະກຳມະການ ທະຫານສູນກາງແຫ່ງຊາດ ສປ ຈີນ.
ສະຫາຍ ສີ ຈິ້ນຜິງ ໄດ້ຖືກເລືອກຕັ້ງເປັນ ກຳມະການສຳຮອງສູນກາງ ສະໄຫມທີ 15 ຂອງ ຄະນະກຳມະການສູນກາງພັກ ກອມມູນິດຈີນ; ເປັນກຳມະການສູນກາງ ສະໄຫມທີ 16, 17, 18, ແລະ 19 ຂອງຄະນະກຳມະການ ສູນກາງພັກກອມມູນິດຈີນ; ເປັນກຳມະການ ກົມການເມືອງສູນກາງ, ກຳມະການຄະນະປະຈຳ ກົມການເມືອງສູນກາງ, ເລຂາທິການ ຄະນະເລຂາສູນກາງ ສະໄຫມທີ 17 ຂອງຄະນະກຳມະການສູນກາງພັກ ກອມມູນິດຈີນ; ເປັນກຳມະການ ກົມການເມືອງສູນກາງ, ກຳມະການຄະນະ ປະຈຳກົມການເມືອງສູນກາງ, ເລຂາທິການໃຫຍ່ ຄະນະກຳມະການສູນກາງ ພັກກອມມູນິດຈີນ; ໄດ້ຖືກເລືອກຕັ້ງເປັນ ຮອງປະທານປະເທດ ແຫ່ງ ສປ ຈີນ ໃນກອງປະຊຸມ ຄັ້ງປະຖົມມະເລີກ ຂອງສະພາຜູ້ແທນ ທົ່ວປະເທດສະໄຫມທີ 11, ໄດ້ເລືອກຕັ້ງເພີ່ມເຕີມ ເປັນຮອງປະທານ ຄະນະກຳມະການ ທະຫານສູນກາງພັກ ໃນກອງປະຊຸມຄົບຄະນະ ຄັ້ງທີ 5 ສະ ໄຫມທີ 17 ຂອງພັກກກອມມູນິດຈີນ; ໄດ້ຖືກແຕ່ງຕັ້ງ ເປັນຮອງປະທານຄະນະກຳມະການ ທະຫານສູນກາງ ຂອງ ສປ ຈີນ ໃນກອງປະຊຸມ ເທື່ອທີ 17 ຂອງຄະນະກຳມະການປະຈຳ ສະພາຜູ້ແທນທົ່ວປະເທດ ສະໄຫມທີ 11; ໄດ້ຮັບ ຕຳແຫນ່ງເປັນປະທານ ຄະນະກຳມະການທະຫານ ສູນກາງພັກ ໃນກອງປະຊຸມ ຄົບຄະນະຄັ້ງທີໜຶ່ງ ສະໄຫມທີ 18 ຂອງຄະນະກຳມະການ ສູນກາງພັກກອມມູນິດຈີນ, ໄດ້ເລືອກຕັ້ງເປັນ ປະທານປະເທດ ແຫ່ງ ສປ ຈີນ ແລະ ປະທານຄະນະ ກຳມະການທະຫານສູນກາງຂອງ ສປ ຈີນ ໃນກອງປະຊຸມ ຄັ້ງປະຖົມມະເລີກ ຂອງສະພາຜູ້ແທນທົ່ວປະເທດ ສະໄຫມທີ 12; ໄດ້ຮັບຕຳແຫນ່ງ ເປັນປະທານ ຄະນະກຳມະການ ທະຫານສູນກາງພັກ ໃນກອງປະຊຸມ ຄົບຄະນະຄັ້ງປະຖົມມະເລີກ ສະໄຫມທີ 19 ຂອງຄະນະກຳມະການ ສູນກາງພັັກກອມມູນິດຈີນ.
ຂໍຂອບໃຈ
ຂໍ້ມູນ : ຂ່າວສານປະເທດລາວ